**Szakmai üzenet**

**MACSGYOE XXIX. Országos konferenciája**

Siófok

**2019. október 08.**

**2) A szociális diagnózis működésének tapasztalatai**

84 regisztrált résztvevő, 5 csoport

Szekcióvezető: Takács Imre MACSGYOE elnök

Meghívott szakértő: **dr. Andráczi-Tóth Veronika** főosztályvezető EMMI, **Ráczné Németh Teodóra** főosztályvezető SZGYF Módszertani Főosztály, **Galambos Pál** SZGYF

Kiinduló pont (kollegiális vélemény):

„*A szociális diagnózis most nekem, nekünk olyan, mintha kaptunk volna egy hipermodern műholdas gps-t, miközben lovas kocsin bandukolunk….”*

*(ismeretlen szakmai vezető)*

A szekció munkája, a kérdések, konzultációk, együttes gondolkodás alapján, jelenlegi meglátásunk szerint a szociális diagnózis:

**1. LEHETŐSÉG !**

- azaz egy szakmai eszköz, ami önmagában élettelen. A szociális szakembereken múlik, hogy lesz-e, és milyen tartalommal megtöltve? Mindez lehet pusztán egy formálisan végrehajtott feladat, vagy a szolgálatok-központok számára egy plusz lehetőség, szakemberrel, idővel, módszertani háttérrel támogatva.

**2. HOGYAN HASZNÁLHATÓ ?**

- ha a „csapat” együttműködik, mert csak együtt működik. Ez több mint szójáték. Kulcskérdés, hogy a központok és a (fenntartótól független !) szolgálatok formalizált kapcsolata/állapota helyett - ahol ez szükséges a továbblépéshez - alakuljon ki egy olyan bizalmi viszony, ami egy folyamatos szakmai interakciót eredményez. Ne kezelje egyik fél sem presztízskérdésként, vagy a „kompetencia vita” újabb elemeként, hiszen adhat többletet a családsegítőnek, az esetmenedzsernek és a kliensnek egyaránt.

**3. Mik a beválás feltételei?**

- legfontosabb a türelem! Mert: meg kell teremteni a személyi és anyagi hátteret. Az anyagi háttér több, mint „lefedezett”státus, kellenek a tárgyi, informatikai, közlekedési eszközök is. A feltételek egy része standardizálható, egy része – és várhatóan ez a több – a tapasztalatok összegzése után alakul ki, fogalmazódik meg. Ehhez elengedhetetlen a folyamatos karbantartás, javítás, adott esetben korrigálás.

Zárszó (ön-át-értékelés):

*„Úgy jöttem ide, hogy a szociális diagnózis teljesen felesleges dolog, de nem így utazom most haza!”*

*(ismeretlen családsegítő kolléga)*

Mester Sándor

MACSGYOE elnökségi tag